“Урал батыр” ға сәхнәләштереү

 “Сыңрау торна” көйөнә ҡыҙыҡай килеп сыға.

**Беренсе уҡыусы:**

 Бейек тауға мендем мин

Һауаларҙан аҫҡа ҡарарға.

Мәсем генә тауҙың ғорурлығын

Күңелдә уйып һалырға.

Сал быуаттар тарихын

Һаҡлай һыр бер үҙәгең.

Һиңә тиңде юҡ күргәнем

Тыуған ерем – Бөрйәнем!

Бейек тауҙар, тәрән һыуҙар

Ғорур ҡаяялар иле

Ташҡа уйып яҙылған

Бабсаҡбейҙең исеме.

Һәр батырҙың йөҙө булған

Тамғаларҙың теҙмәһе.

Ташҡа һеңеп ҡалған икән

Мәңгелек исемдәре.

Шүлгән бит был. Ерҙең аманаты!

Теленән төшмәҫ һис тә сәсәндең

Күпме тарих һаҡлай үҙ өңөндә

Булмыштары шунда әсәмдең.

Киртләстәре – изге кәштә булып

Монарланып ята Юрматау.

Изге ялҡын, нурҙар һибеп

Мәңге балҡый Ураҙытау.

Егет килә. Ҡыҙҙы йыуатып һүҙ башлай.

**Икенсе уҡыусы:**

Һауһыңмы һылыу ҡыҙ

Ҡара әле тирә-яғыма

Бында күпме тарихнәмә барын

Аңларһығыҙ һүҙем һуңында.

Ҡуруҙы тау, текә баҫып тора

Ғорурлығын бирмәҫ берәүгә

Ҡарағөләмбәтте ҡурып үҙендә

Исем алған ғүмер үренә.

Үгеҙ һөҙгән ерҙән һыу урғылһа

Ығышма күл ҡайын ышырһа

Сылтлап аҡҡан һыуҙы кем туҡтатыр

Һыусумғанға барып суммаһа.

( Егет ҡурайын алып “Түңәрәк күл” көйөн уйнап ебәрә. Ҡыҙ бейей.)

**Икенсе уҡыусы:**

Бейеклеккә үрләп, ғорур баҫҡан

Ҡаяларға ҡарап һоҡланам

Инсебикә, Күгәрсен һәм Науруз

Яуыздарҙан беҙҙе һаҡлаған.

**Беренсе уҡыусы:**

 Урал батыр беҙгә ғүмер биргән

Урал батыр беҙҙе йәшәткән

Урал батыр беҙгә тел дә биргән

Урал батыр беҙҙе йәшәрткән.

( Артҡы планда Урал менән Һомай күренә, алда егет менән ҡыҙ ҡымыҙ, сәй эсәләр.)

**Һомай күренә йырлай:**

Уралдан бейек тау булмаҫ

Уралдан һөймәҫ йән булмаҫ,

Ҡаршыңда мин, тоғро Һомай,

Мәңге йәшәр ғүмер теләй

Тере һыуҙы һиңә бөркәм

Бергә йәшәр өсөн күркәм.

Тере һыу һибеүҙе ишаралай

**Урал терелә, әйләнеп баҫа.**

* Һомай, тоғро ҡатыным минең, Һомай!
* Уралҡайым бына тере һыу килтерҙем. Бер тамсыһы һине терелтте, икенсеһе һине мәңге йәш итәсәк
* Ҡуйсы, Һомай, итәгемдә йәшәгән халҡымды, сәскә атҡан тормошто күҙәтеү бәхетенә эйәмен. Өндәшмәһәм дә ғорурланып ҡарап торам. Минең юлымды дауам итер вариҫтарым етерлек. Шулай булғас, мин – бәхетле, мин – мәңгелек!
* **Урал:**Тарһынмайыҡ,Һомай. Шүлгән менән беҙ ҡан-ҡәрҙәштәр. Үткәндәре өсөн үкенә ул. Сылтырап ағып сыҡҡан күҙ йәштәрендә тамсы ла боҙоҡлоғо юҡ, киреһенсә, ҡәҙерен белгән кешеләр өсөн ишара ғына.